text: হাফিয যাইনুদ্দিন আব্দুর রহিম আল-ইরাকী (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিষ্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তার ছাত্রদের মধ্যে ইবনে হাজার আল-আসক্বালানি উল্লেখযোগ্য।
  
  অবদান 
  তার রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন। 
  তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকী” নামে পরিচিত।
  
  মৃত্যু 
  যাইনুদ্দিন আল-ইরাকী ৭৮ বৎসর বয়সে ১৪০৩ খ্রিষ্টাব্দে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৩২৫-এ জন্ম
  বিষয়শ্রেণী:১৪০৩-এ মৃত্যু
  বিষয়শ্রেণী:মুহাদ্দিস
  বিষয়শ্রেণী:মুসলিম সংস্কারক
  বিষয়শ্রেণী:ইসলামের সুন্নি মুসলিম পণ্ডিত
title: যাইনুদ্দিন আল-ইরাকী